b'\n_START_ARTICLE_\nDouglas Adams\n_START_SECTION_\nObrazovanje i rani rad\n_START_PARAGRAPH_\nAdams je ro\xc4\x91en u Cambridgeu i obrazovan u Brentwoodskoj \xc5\xa1koli u Essexu, gdje se sprijateljio s Griffom Jonesom. Adams je poha\xc4\x91ao St. John\'s College, gdje je 1974. godine diplomirao englesku knji\xc5\xbeevnost._NEWLINE_Neki od njegovih ranih radova prikazani su na drugom programu BBC-a 1974. godine. Uskoro ga je "otkrio" Graham Chapman iz Monty Pythona, kojemu je Adams napisao jedan od ske\xc4\x8deva za 45. epizodu Lete\xc4\x87eg cirkusa._NEWLINE_Adamsov rani rad na radiju uklju\xc4\x8duje ske\xc4\x8deve u programima The Burkiss Way i News Huddlines, a i bio je pisac jedne epizode programa Doctor on the Go.'